وصلتني دعوة من مطعم يلو ليمون او الليمون الاصفر لتجربة ريوقهم
المطعم يقدم الريوق والغدا والعشا
لكن لاحظت انهم متخصصين بالريوق اكثر والاطباق متنوعه اكثر
المطعم صغير داخله حوالي ٤ او ٥ طاولات وبالخارج ٤ طاولات صغار
موجود بين عمارات في منطقة الشعب
بدينا بعصير البرتقال الفريش والتقديم حلو
ثلاجة صغيره داخل المطعم فيه انواع مختلفه من السندويشات والسلطات
والجيزكيك
المينو كان فيه اكثر من ١٠ انواع للبيض
وطبعا اختياري البيض بينيدكت المفضل لدي
مع التركي
طلبت البيض يكون سائل وضبطوه لي :)
الطعم خياااال حبيته وحبيت الصلصة
من احلى البيض البينيدكت اللي جربته
بيض اومليت مع طماط وجبن وطلب جانبي بيكون بقري
الجبن كان خفيف اعتقد جبن كريمي مثل فيلاديلفيا
وايد اخف من الشيدر المعتاد بالاومليت
كان لذيذ ايضا
فرينش توست او توست فرنسي
ترررررف ترررف لذيذ
بانكيك بالليمون
المطعم مشهورين بالبانكيك الترف اللين
متعودة يكون البانكيك بالكاكاو
بس لقيت عندهم بانكيك بالليمون قلت اجربه و الصراحة نكهه جديده علي
بس مافضلته
ممكن محبي الليمون يحبونه
كان عندهم بانكيك جزر وبانكيك قرع يبيله اجربهم المره القادمة
الحلو بالمطعم ان يقدمون الريوق من ٧ ونص صباحا الى الساعة ٣ العصر للي ينامون الصبح ومايمديهم يتريقون بالمطاعم
والبانكيك لي ال١٠ بالليل
الاطباق اللي جربتها لذيذه وفريش والخدمة وايد زينة
والمكان صغير ملموم وهادي للي مايحب الازعاج والزحمه
مكانهم بالشعب بنفس قطعه حديقة الشعب خلف مصور لقطات
تلفونهم
25650502
كل الشكر عالتجربة الحلوة